18. ΝΟΜΟΣ υπ’ αριθ. 296 της 10/21 Απρ. 1976 (ΦΕΚ Α΄ 93) Περί καταργήσεως του Φυσιογνωστικού Τμήματος της Φυσικομαθηματικής Σχολής των Πανεπιστημίων Αθηνών και Θεσσαλονίκης και άλλων τινών διατάξεων. ΄Αρθρ.1.-1.Το παρ’ εκάστη των Φυσικομαθηματικών Σχολών Αθηνών και Θεσσαλονίκης λειτουργούν Φυσιογνωστικόν Τμήμα καταργείται. 2.Η ως άνω κατάργησις ισχύει ως προς μεν τα Α΄, Β΄ και Γ΄ έτη σπουδών από του αρξαμένου ακαδημαϊκού έτους 1975-76, ως προς δε το Δ΄ έτος σπουδών από του επομένου ακαδημαϊκού έτους 1976-77. 3.Οι εγγραφέντες κατά το ακαδημαϊκόν έτος 1975-76 εις τα Α΄, Β΄ και Γ΄ έτη σπουδών των καταργουμένων Τμημάτων εγγράφονται, αποφάσει της οικείας Σχολής, βάσει της δηλωθείσης προτιμήσεως των ενδιαφερομένων, εις έτερα Τμήματα αυτής, ασχέτως αριθμού φοιτητών. 4.Οι εκ των τεταρτοετών φοιτητών του καταργουμένου Τμήματος επιθυμούντες δύνανται να εγγράφωνται, κατόπιν αιτήσεώς των και αποφάσει της οικείας Σχολής εις το αντίστοιχον Δ΄ έτος σπουδών των Τμημάτων Γεωλογικού ή Βιολογικού λειτουργούντος Δ΄ έτους  σπουδών των εν λόγω Τμημάτων από του αρξαμένου ακαδημαϊκού έτους 1975-76 και εν τη Φυσικομαθηματική Σχολή του Πανεπιστημίου Θεσσαλονίκης. 5.Πτυχιούχοι των Φυσιογνωστικών Τμημάτων δύνανται να εγγραφούν, κατόπιν αιτήσεώς των, εις το Δ΄ έτος σπουδών των Τμημάτων Γεωλογικού ή Βιολογικού, υποχρεούμενοι εις παρακολούθησιν και εξέτασιν μαθημάτων του Τμήματος, εις ο εγγράφονται, καθορισθησομένων κατά περίπτωσιν υπό της οικείας Σχολής. Άρθρ.2.-Αι διατάξεις της παρ. 7 του άρθ. 13 του Νόμ. 197/75 (ανωτ. σελ. 68,721) έχουσιν εφαρμογήν και επί της Οδοντιατρικής Σχολής του Πανεπιστημίου Αθηνών. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  